

**LIIKUNTA**

**LEIKKI**

**LASTEN OSALLISUUS**

**Lapsi on ainutlaatuinen ja lapsuus on itseisarvo.**

L

**Kotkan varhaiskasvatussuunnitelman arvot**

**Kaupunkistrategian arvot**

**Kulttuurinen moninaisuus**

**on rikkaus.**

**Kestävä elämäntapa on välttämätöntä.**

**ROHKEUS**

Lapsen hyviä vuorovaikutus- ja tunnetaitoja vahvistetaan.

**RAKKAUS**

Lapset kohdataan

yksilöllisesti perheitä kunnioittaen.

**REILUUS**

Annetaan aikaa, tilaa ja

mahdollisuuksia leikille.

**ARVOPERUSTA**

**YKSIKKÖMME PAINOPISTEET**

**Kanervan**

**toimintasuunnitelma**

**Kanervan päiväkoti**

**2024–2025**

**LÄSNÄ OLEVA VUOROVAIKUTUS**

**Yksikön toimintasuunnitelma**

**YKSIKÖN TOIMINTASUUNNITELMA**

Yksikön toimintasuunnitelma perustuu [Kotkan varhaiskasvatussuunnitelmaan](https://peda.net/kotka/varhaiskasvatus/vp3).

Yksikkö tarkentaa kuntakohtaisia ratkaisuja seuraavien otsikoiden kautta:

1. VARHAISKASVATUKSEN JÄRJESTÄMINEN

Kuvaus yksiköstä

1. ARVOT JA LAPSEN HYVINVOINTI

Arvot yksikön toiminnassa

Lapsen hyvinvoinnin ja osallisuuden turvaava vuorovaikutus

1. ARVIOINTI JA KEHITTÄMINEN

Arvioinnin toteutuminen yksikössä (lasten ja huoltajien osallisuus)

Yksikön painopisteet ja niihin tähtäävä toiminta

1. YHTEISTYÖ JA LAPSEN VARHAISKASVATUSSUUNNITELMA

Huoltajayhteistyö ja lapsen varhaiskasvatussuunnitelma

1. TOIMINTAVUODEN TEEMAT JA TAPAHTUMAT

Yksikön teemat ja tapahtumat

1. KULUNEEN TOIMINTAVUODEN ONNISTUMISET

Yksikön onnistumiset

**Varhaiskasvatuksen järjestäminen**

1. **VARHAISKASVATUKSEN JÄRJESTÄMINEN**

Kunnan velvollisuus on vastata lapsen varhaiskasvatusoikeuteen ja tarjota perheille heidän tarvitsemaansa palvelua.

Päiväkodit toimivat perhepäivähoidon lasten varahoitopaikkoina. Varhaiskasvatusta järjestetään tarvittaessa myös esiopetuksen lapsille esiopetuksen yksiköissä, jotka sijaitsevat koulurakennuksissa. Avoimen varhaiskasvatuksen toimintaan lapsi tulee aikuisen (huoltaja, isovanhempi, kummi jne.) kanssa. Sen lisäksi avoimessa varhaiskasvatuksessa järjestetään lapsille kerhoja.

Kotkan varhaiskasvatuksen alueet, yksiköt ja toimintamuodot:



**KUVAUS YKSIKÖSTÄ**

|  |
| --- |
| **Kanervan päiväkoti**  Kallionsivu 4  48310 Kotka  [paivakoti.kanerva@kotka.fi](mailto:paivakoti.kanerva@kotka.fi)  **Päiväkodin johtaja**  Sari Kölli-Torvinen  p. 040 356 4919  [sari.kolli-torvinen@kotka.fi](mailto:sari.kolli-torvinen@kotka.fi)  **Apulaisjohtaja-opettaja**  Riikka Nivell-Juntunen  p. 040 1884130 [riikka.nivell-juntunen@kotka.fi](mailto:riikka.nivell-juntunen@kotka.fi) RYHMÄT:  **Tarinatarha (3–5 v.)**  p. 040 180 1713  varhaiskasvatuksen opettaja Merja ”Memmu” Pätäri  varhaiskasvatuksen opettaja Merja Miikkulainen  varhaiskasvatuksen lastenhoitaja Tea Pousi  **Kissankulma (1–3 v.)**  p. 040 661 7011  varhaiskasvatuksen opettaja Jenna Hellsten  varhaiskasvatuksen lastenhoitaja Jaana Helisma  varhaiskasvatuksen lastenhoitaja Maria Ahonen  **Varhaiskasvatuksen erityisopettaja, veo**  Kati Muttonen  p. 040 1208715  Varhaiskasvatuksen varahenkilö lastenhoitaja Rita Leppänen  Päiväkoti on avoinna ma–pe klo 6.30–16.30, tarvittaessa klo 6.00–18.00  Päiväkodin Peda.net - sivut:  **[https://peda.net/kotka/varhaiskasvatus/paivakodit/kp2](https://peda.net/kotka/varhaiskasvatus/paivakodit/kp2 )** |

**Arvot ja lapsen hyvinvointi**

1. **ARVOT JA LAPSEN HYVINVOINTI**

Yksikön ja toimintamuodon toimintasuunnitelma kääntää käytännön kielelle varhaiskasvatuksen toimintakulttuurin arvoja ja tavoitteita. Tällä tarkoitetaan arvostavan vuorovaikutuksen, liikkumisen ja leikin, lasten osallisuusmahdollisuuksien sekä tutkivan toiminnan ja oppimisen toteutumiskuvauksia. Lisäksi kuvataan kasvatus-, opetus- ja oppimisympäristöratkaisuja.

Yksikössä tai toimintamuodossa toteutuva vuorovaikutus sisältää myös varhaiserityiskasvatuksellista osaamista. Varhaiskasvatuksen erityisopettajat (veot) konsultoivat varhaiskasvatuksen henkilökuntaa, ovat mukana lasten arjessa sekä kohtaavat huoltajia.

Kotkalainen varhaiskasvatus tukee arvojen toteutumista.

**ARVOT YKSIKÖN TOIMINNASSA**

|  |
| --- |
| Kanervan päiväkodin toiminnassa yhdistyvät varhaiskasvatuksen keskeiset arvot sekä Kotkan kaupunkistrategian arvot: rakkaus, reiluus ja rohkeus.  ***Lapsi on ainutlaatuinen ja lapsuus on itseisarvo* / RAKKAUS**   * Lapset kohdataan sensitiivisesti, jokaista arvostaen ja kunnioittaen. Jokainen lapsi on ainutlaatuinen ja arvokas sellaisena kuin hän on. Keskitymme hyvän huomaamiseen ja lapsen vahvuuksiin. * Lasten mielenkiinnonkohteet, vahvuudet ja toiveet otetaan huomioon toiminnan suunnittelussa ja toteutuksessa. Lasten ideoita ja toiveita kuullaan keskustelemalla ja havainnoimalla. Varsinkin alle 3-vuotiaiden kohdalla korostuu havainnoinnin merkitys. * Rauhallinen, kiireetön oppimisympäristö tukee lapsen oppimista. * Annetaan aikaa, tilaa ja mahdollisuuksia leikille lapsen kokonaisvaltaista kehitystä tukien.   ***Kulttuurinen moninaisuus* / REILUUS**   * Luodaan moninaisuutta kunnioittava ilmapiiri; henkilöstö toimii mallina moninaisuuden myönteisessä kohtaamisessa. * Kielet ja kulttuurit näkyvät oppimisympäristössä esimerkiksi leikkivälineiden ja kirjojen valinnassa. Opetellaan esim. tervehtimään tai kiittämään eri kielillä, kuunnellaan lastenlauluja eri kielillä. * Mahdollistetaan jokaisen lapsen osallisuus ja kokemus kuulluksi ja nähdyksi tulemisesta. Vuorovaikutuksen tukena hyödynnetään kuvia. Kiinnitämme huomiota aikuisten selkeään ja yhdenmukaiseen ilmaisuun arjen toiminnoissa. * Kieli- ja kulttuuritietoisuutta kehitetään kieku-opettajan tuella. * Lapsia rohkaistaan tekemään valintoja ilman sukupuoleen liittyviä rooleja tai ennakko-odotuksia. Valitaan kirjoja, leluja ja mediasisältöjä, jotka kuvastavat sukupuolten ja perhemuotojen moninaisuutta. Lasten kanssa keskustellaan perheiden moninaisuudesta ja käsitellään sukupuolistavia käytäntöjä kriittisesti. * Lasten katsomuskasvatukseen liittyviin pohdintoihin tartutaan.   ***Kestävä elämäntapa* / ROHKEUS**   * Lasten kanssa keskustellaan kestävästä elämäntavasta ja kierrätyksestä erilaisissa arjen tilanteissa. Lajittelua ja kierrätystä harjoitellaan myös leikin kautta. Opetellaan ympäristöä säästäviä arkikäytäntöjä, esimerkiksi sammutetaan valot huoneesta poistuttaessa ja harjoitellaan säästäväistä veden ja käsipaperin käyttöä. * Lasten luontosuhdetta vahvistetaan retkeilemällä säännöllisesti metsässä ja muualla lähiympäristössä. Opettelemme yhdessä luonnon kunnioitusta esimerkiksi pitämällä ympäristön siistinä ja keskustelemalla lasten kanssa luonnon vaikutuksista terveyteen ja hyvinvointiin. Lapsia ohjataan myös rentoutumaan ja rauhoittumaan luonnossa. * Pidetään tavaroista hyvää huolta. Lasten kanssa myös keskustellaan lelujen käsittelystä. Jo hankintoja tehdessä kiinnitetään huomiota kestävyyteen ja materiaalin korjattavuuteen. Hyödynnetään askartelussa sekä leikkipisteitä rakennettaessa myös kierrätysmateriaaleja. * Harjoitellaan toisten ihmisten huomioon ottamista sekä heidän asemaansa asettumista. Opetellaan yhdessä vuorovaikutustaitoja ja hyviä käytöstapoja. Ristiriitatilanteita käsitellään lasten kanssa ja opastetaan lapsia toimimaan riitatilanteissa rakentavasti. Ratkaisuja etsitään yhdessä kaikkia osapuolia kuunnellen. Vahvistetaan lasten kykyä tunnistaa, nimetä ja ymmärtää tunteita. * Kiireetön ja turvallinen ilmapiiri edistää sosiaalisesti kestävää kehitystä lapsen elämässä. Syli on aina tarjolla.   **Kanervan toiminta-ajatus:**  Yhdessä luomme turvallisen ja myönteisen kasvuympäristön lapselle; kasvaa, kehittyä ja löytää oppimisen ilo leikkien. |

**LAPSEN HYVINVOINNIN JA OSALLISUUDEN TURVAAVA VUOROVAIKUTUS**


|  |
| --- |
| Kanervassa pienryhmäpedagogiikka on osa arkea. Pienryhmässä lapsen ääni tulee paremmin kuulluksi, kasvattajalla on enemmän aikaa ja mahdollisuuksia havainnoida ja kuunnella lasta.  Kissankulmassa ja Tarinatarhassa on kolme kiinteää pienryhmää. Ryhmät on pyritty muodostamaan mahdollisimman tasavertaisiksi, kuitenkin lasten erilaiset tarpeet ja kehitystaso huomioiden. Kiinteiden pienryhmien lisäksi lapset toimivat myös muissa, kokoonpanoltaan erilaisissa pienryhmissä mm. leikkien ja toiminnan tavoitteiden mukaan. Pienten lasten erilaisia perustarpeita tuetaan mm. porrastamalla ruokailua ja päiväunille menoa.  Pienessä päiväkodissa ryhmien välinen ”kynnys” pyritään pitämään mahdollisimman matalana ja tilojen käyttö on joustavaa. Molempien ryhmien aikuiset ja lapset ovat toisilleen tuttuja.  Kerran kuukaudessa koko talon väki kokoontuu yhteisen toiminnan äärelle liikkuen, leikkien ja musisoiden. Lisäksi kerran viikossa pidetään yhteinen sporttivartti ulkona.  Kanervassa harjoitellaan kaveri- ja tunnetaitoja jo pienestä pitäen. Tutussa, turvallisessa pienryhmässä tunnetaitojen opettelu on helpompaa kuin isossa ryhmässä. Lasten kanssa yhdessä pohditaan sitä, kuinka kaveria kohdellaan ja mietitään vaihtoehtoja epätoivotulle käytökselle. Ristiriitatilanteisiin ja kiusaamiseen pyritään puuttumaan nopeasti ja oikea-aikaisesti.  Varhaiskasvatuksen erityisopettaja, veo, käy Kanervassa säännöllisin väliajoin. Veo on mukana päiväkodin arjessa osallistumalla toimintaan lapsiryhmissä. Veo toimii yhteistyössä päiväkodin henkilökunnan kanssa ja tuo oman osaamisensa tehostetun ja erityisen tuen lasten varhaiskasvatussuunnitelmiin.  Kanervassa vierailee myös varhaiskasvatuksen kuraattori. Kuraattori pitää pienryhmiä mm. kaveri- ja tunnetaidoista sekä osallistuu päiväkodin arkeen. Kuraattori tukee tarvittaessa huoltajia ja henkilökuntaa. |

**Arviointi ja kehittäminen**

1. **ARVIOINTI JA KEHITTÄMINEN**

Varhaiskasvatuksen arviointia toteuttavat henkilöstö, lapset ja huoltajat. Toteutusmuotoina kaupungin tasolla ovat erilaiset kyselyt sekä auditointi.

Pienryhmäpedagogiikassa vahvistuu aikuisen läsnäolo vuorovaikutuksessa, jolloin lasten tuottamaa arviointitietoa on välittömästi nähtävissä ja hyödynnettävissä. Henkilöstö tallentaa arviointitietoa ja välittää sitä yksikön sekä kunnan suunnitelmiin.

Yksiköt ja toimintamuodot täsmentävät toimintasuunnitelmassaan käyttämänsä palautekanavat sekä kehittämisen tavoitteet ja toimenpiteet tavoitteiden saavuttamiseksi.

**ARVIOINNIN TOTEUTUMINEN YKSIKÖSSÄ (LASTEN JA HUOLTAJIEN OSALLISUUS)**

|  |
| --- |
| **Lapsen osallisuus:**   * Keskustelut lasten kanssa, lasten mielipiteiden kyseleminen ja huomioiminen * Lasten ja toiminnan havainnointi sekä dokumentointi (kirjaaminen, kuvat, videoiminen) * Koulutuksista saadun materiaalin käyttö mm. Tuikkunen osallisuuden vahvistajana * Kuvien käyttö tukemaan esimerkiksi puhumattomien lasten mahdollisuuksia ilmaista itseään ja toiveitaan   **Perheiden osallisuus:**   * Päivittäinen kuulumisten vaihto perheiden kanssa * Vanhempainilta kerran vuodessa * Asiakastyytyväisyyskysely * Vasukeskustelut vähintään kerran vuodessa * Pedanet-sivut käytössä, perheet voivat katsoa ja kommentoida * Huoltajilla aina mahdollisuus pyytää keskusteluaikoja |



**YKSIKÖN PAINOPISTEET JA NIIHIN TÄHTÄÄVÄ TOIMINTA**

|  |
| --- |
| Kanervan päiväkodin toimintasuunnitelman perustana ovat Kotkan kaupunkistrategian arvot ja Kotkan varhaiskasvatuksen painopisteet.  **Läsnä oleva vuorovaikutus / RAKKAUS**   * Aikuinen osallistuu ja on mukana lapsen leikissä. On lähellä ja havainnoi leikkiä. * Lapsi saa olla sylissä ja näyttää tunteensa * Toimitaan pienryhmissä aina kun se on mahdollista   **Osallisuus / REILUUS**   * Lapsilta kysellään, heillä on mahdollisuus vaikuttaa omiin tekemisiinsä, lapsen mielipiteitä kuunnellaan ja arvostetaan. * Perheiden mielipiteitä kysytään ja kuunnellaan. Vanhemmilla on mahdollisuus vaikuttaa ja olla mukana toiminnassa, mm. vanhempaintoimikunta. * Päivittäiset kuulumisten vaihdot nähdään tärkeänä   **Liikkuminen ja leikkiminen / ROHKEUS**   * Pitkäkestoiselle leikille annetaan riittävästi aikaa päivän aikana. Viikon aikana vähintään yksi leikkipäivä. * Joustavuus päiväsuunnitelmista: hyviä leikkejä ei tarvitse aina keskeyttää. * Salin käyttö ja hyödyntäminen, myös henkilökunnan kahvihuone leikkitilana * Lapsilla on mahdollisuus valita liikuntavälineitä liikuntahetkillä ja pyytää liikuntavälineitä leikkiin (kuvatuki) * Ulkona liikuntavälineet ovat lasten saatavilla * Lähiympäristön tarjoamien mahdollisuuksien (metsän /luonnon) hyödyntäminen toiminnassa, retket * Pyritään karsimaan turhat säännöt, ollaan avoimia uusille ajatuksille, kokeillaan rohkeasti uusia tapoja toimia * Koko talon yhteiset sporttivartit viikoittain ulkona   Kanervan päiväkodin viikkopalaveri on joka toinen torstai. Palaverissa käytetään pohjaa, joka ohjaa arvioimaan edellisen viikon toimintaa sekä suunnittelemaan tulevaa viikkoa. Pedagogiselle, moniammatillisille ja ryhmärajat ylittävälle keskustelulle on varattu aikaa. Tämä motivoi esimerkiksi kokeilemaan uutta ja vahvistamaan omia näkemyksiä. Päiväkodinjohtaja vie viikkopalavereista nousseet keskeiset pedagogiset ratkaisut tai kysymykset johtajakokoukseen. Vastaavasti päiväkodinjohtaja tuo vinkkejä johtajakokouksesta Kanervan päiväkotiin sovellettavaksi.  Kolme kertaa vuodessa ( 2025) on päiväkodin henkilöstön kehittämis-, suunnittelu- ja työhyvinvointipäiviä. Näissä päivissä ohjelma rakentuu ajankohtaisista varhaiskasvatuksen kehittämiseen liittyvistä aiheista, päiväkodin omista painopisteistä sekä työhyvinvoinnista.  Lapset osallistuvat toiminnan arviointiin taitojensa mukaisesti. Välineinä arviointitiedon tuottamiseen käytetään keskustelua toiminnan lomassa ja pienryhmien kokoontumisissa. Tarinatarhassa on käytössä ”Mitä pidät päiväkodista” -arviointiväline (kuvatuki). Havainnointi on keskeinen väline, jonka merkitys korostuu alle 3-vuotiaiden lasten kanssa toimiessa, yhteisen kielen puuttuessa tai esim. lapsen ollessa ujo ilmaisemaan itseään sanallisesti. Kuvia ja kortteja hyödynnetään arviointitiedon keräämisessä. VO suunnittelee vuorovaikutusta siten, että lasten aloitteet on mahdollista huomioida toiminnassa. Tämä tarkoittaa toisinaan vaihtuvia pienryhmiä tai pienryhmän toiminnan eriyttämistä.  Ryhmien käytössä on seuraavia arviointimenetelmiä:  Vasukeskusteluissa kysellään vanhempien tyytyväisyyttä, toiveita toimintaan ja kehittämiskohteita.  Asiakastyytyväisyyskyselyn läpikäynti, missä onnistuttu, mitä toimintaa haluamme ylläpitää yhtä hyvällä tasolla ja mitä kehittämiskohteita meillä on. Päivittäin keskustelemme vanhempien kanssa päiväkotiin tuonti- ja hakutilanteissa.  Lasten kanssa muistellaan kuvien/ piirustusten tai askartelujen kautta mennyttä toimintaa ja sitä mikä on ollut esim. mieleistä lapsille. Kasvunkansio on yksi väline tähän. Kissankulmassa on käytössä sähköinen kasvunkansio. Havainnoinnin lisäksi lapsilta myös kysellään suoraan, mikä on päiväkodissa mukavaa ja mitä halutaan tehdä ja tartutaan lasten mielenkiinnon kohteisiin ja ideoihin.  Lasten kanssa kootaan kasvunkansioita ja tarkastellaan niitä säännöllisesti toimintavuoden aikana. Kasvunkansiot ovat myös vanhempien vapaasti käytettävissä. Lapsiryhmissä toimintaa dokumentoidaan mm. pienryhmävihkoihin, viikkototeumiin, mobiililaitteisiin, Pedanettiin, kasvunkansioihin sekä oppimisympäristöön. Lasten vasuihin dokumentoidaan tavoitteita kasvattajien toiminnalle sekä arvioidaan niiden toteutumista jatkuvasti. Tiimipalaverit ovat viikon välein ja niissä kaikki ryhmät käyttävät samaa muistiopohjaa. Muistiopohjassa painottuvat edellisen viikon/viikkojen arviointi sekä tulevan suunnittelu. Pohja ohjaa arvioimaan kasvattajien toimintaa ja keskittymään lasten tarpeisiin vastaamiseen. Ryhmän VO toimii tiimien puheenjohtajana ja valmistelee tiimipalaverit. Muistiot laitetaan Kanervan päiväkodin Teamsiin.  Varhaiskasvatuksenopettaja- eli vo-tiimit ovat kolmen viikon välein ja myös niissä käytetään valmista muistiopohjaa. Pohja ohjaa jakamaan tiimien keskeisiä ja ajankohtaisia asioita sekä linkittämään toteutunutta toimintaa Kotkan varhaiskasvatussuunnitelman sisällöllisiin sekä laaja-alaisiin tavoitteisiin. VO-tiimeissä puheenjohtajana toimii apulaisjohtaja, joka valmistelee tiimit yhdessä päiväkodinjohtajan kanssa. VO-tiimeissä kirkastetaan yhteisiä tavoitteita ja arvojen mukaista toimintaa. Keskustelussa korostetaan hyviä käytäntöjä sekä päivitetään ajanmukaista osaamista esimerkiksi koulutuskuulumisilla. Vo-tiimit ovat yhteisiä Sateenkaaren päiväkodin varhaiskasvatuksen opettajien kanssa.  Syksystä 2024 alkaen toteutuu myös kolmen viikon välein yhteinen lh-tiimi Sateenkaaren kanssa.  Toimintavuodelle 2024–2025 on asetettu tavoitteet päiväkodin toiminnalle Kotkan Varhaiskasvatuksen asiakastyytyväisyyskyselyn vastausten pohjalta.  Asiakastyytyväisyyskyselyn pohjalta valittiin päiväkodissa kolme onnistumista, joita vahvistamme edelleen.   1. Liikkumisen mahdollistaminen ja liikunta osana arkea 2. Perheiden kanssa tehtävä yhteistyö (arvostava vuorovaikutus, monipuolinen ja säännöllinen tiedonkulku, perheiden tarpeiden huomioiminen) 3. Monipuoliseen leikkiin ja toimintaan innostavat sisä- ja ulkotilat   Lisäksi valitsimme 2 kehitettävää asiaa:   1. Kiireettömän ja rauhallisen tunnelman vahvistaminen 2. Lasten osallisuuden lisääminen toiminnan suunnittelussa ja leikkiympäristön rakentamisessa |

**Yhteistyö ja lapsen varhaiskasvatussuunnitelma**

1. **YHTEISTYÖ JA LAPSEN VARHAISKASVATUSSUUNNITELMA**

Huoltajien kanssa tehtävä yhteistyö on tärkeä osa varhaiskasvatuksen arkea. Sillä tavoitellaan huoltajien ja henkilöstön yhteistä sitoutumista lasten terveen ja turvallisen kasvun, kehityksen ja oppimisen edistämiseen. Yhteistyö tarjoaa huoltajille osalli-suuden mahdollisuuksia varhaiskasvatuksen suunnitteluun, toteutukseen ja arviointiin ja kehittämiseen.

Yhteistyö käynnistyy lapsen aloittaessa ja tutustuessa varhaiskasvatukseen sekä jatkuu päivittäin lasta tuodessa ja hakiessa. Varhaiskasvatuksessa jokaisella lapsella on varhaiskasvatussuunnitelma eli lapsen vasu, jonka laadinta käynnistyy huoltajien ja henkilöstön yhteisellä keskustelulla. Lapsi on keskustelussa joko fyysisesti läsnä tai hänen näkökulmansa tuodaan osaksi keskustelua.

Varhaiskasvatus tekee yhteistyötä myös muiden lapsille ja perheille suunnattujen palveluiden kuten esiopetuksen, neuvolan, perhetyön, puhe- ja toimintaterapian, perheneuvolan ja perusopetuksen kanssa. Yksittäisen perheen tai lapsen asioissa yhteistyötä tehdään aina yhdessä perheen kanssa.

**HUOLTAJAYHTEISTYÖ JA LAPSEN VASU YKSIKÖSSÄ**

|  |
| --- |
| Kun päiväkodinjohtaja saa uudesta lapsesta sijoitusehdotuksen palvelunohjauksen kautta palvelunohjaajalta, mietitään päiväkodissa lapsen ikä huomioiden lapsen tulevaa ryhmää. Palvelunohjaaja tekee sijoituksen. Sen jälkeen päiväkodinjohtaja tai ryhmän opettaja on yhteydessä perheeseen, kertoo asiasta ja sopii perheen tulosta tutustumiskäynnille. Puhelimessa jo keskustellaan lapsesta ja ryhmästä, johon lapsi tulossa, lisäksi selvitetään lapsen erityisruokavalion tarve jo puhelimessa. Perhe ja lapsi käyvät tutustumassa niin monta kertaa kuin on lapsen kannalta parasta. Lapsen ryhmän varhaiskasvatuksen opettaja ottaa perheen vastaan ja kierrättää talossa ja käy keskustelua lapsen asioista ja kertoo varhaiskasvatuksen käytännöistä ja talon tavoista. Perhe saa tervetuliaispaketin ja täytetään palvelusopimus. Mikäli lapsi tulee suoraa kotoa tai yksityisestä päiväkodista käydään aloituskeskustelu, jonka kysymykset ja aiheet perhe saa etukäteen tutustuttavaksi. Lapselle on nimetty valmiiksi naulakkopaikka ja omat paikat, jotta hän kokee itsensä tervetulleeksi.  Vanhemmat voivat valita heille sopivimman ajan varhaiskasvatussuunnitelmakeskustelulle ryhmälle sopivista ajoista. Ryhmissä pyritään toteuttamaan vanhempien toiveet. Varhaiskasvatuksen opettaja käy vanhempien kanssa vasukeskustelun. Koko tiimi on mukana vasun toteutuksessa ja suunnittelussa ja kaikkien kasvattajien havainnot ja huomiot lapsesta otetaan huomioon vasun laadinnassa. Vasukeskustelussa yhdessä vanhempien kanssa keskustellaan lapsesta, perheestä ja toiminalle asetetuista pedagogisista tavoitteista ja toimenpiteistä tavoitteiden saavuttamiseksi. Keskustelussa huomioidaan lapsen vahvuudet, mielenkiinnonkohteet ja tarpeet havainnoimalla ja keskustelemalla lapsen kanssa.  Huoltajien toiveet ja näkemykset otetaan huomioon ja heidän kanssaan keskustellaan päivittäin tulo- ja hakutilanteissa.  Vasukeskustelu pidetään vähintään kerran toimintakaudessa ja Kanervassa se pyritään pitämään syyskaudella. Varhaiskasvatussuunnitelma päivitetään toimintakauden aikana tarvittaessa. Lapsen varhaiskasvatussuunnitelma kirjataan Muksunettiin, jossa myös huoltajat hyväksyvät suunnitelman. Lisäksi pyrimme käymään keskustelun lapsen siirtyessä ryhmästä tai hoitopaikasta toiseen. Tiimit kuvaavat ryhmäkohtaisia ratkaisujaan tiimien toimintasuunnitelmissa.  Päiväkodissamme tiedotetaan vanhempia arjen toiminnan kuulumisista päivittäin tulo- ja hakutilanteissa. Lisäksi päivittäin on käytössä puhelut ja viestit vanhempien kanssa. Ryhmät voivat laittaa viestiä tai soittaa vanhemmille päivän aikana poikkeustilanteissa, kuten terveydentilaan liittyvissä asioissa, aamuisen ikävän helpotuttua ja muissa lapsen hyvinvointiin liittyvissä asioissa. Tarvittaessa käytämme sähköpostia ja paperisia tiedotteita lasten lokeroihin.  Toimintaa dokumentoidaan vanhemmille näkyväksi Pedanetin kautta.  Tiedottamisen välineenä käytetään Edlevo appia, jonka kautta huoltajille lähetetään sekä päiväkodin että ryhmien tiedotteet.  Päiväkodin toimintasuunnitelma on vanhempien nähtävillä Pedanetin päiväkodin etusivulla.  Päiväkodin vanhemmat ovat perustaneet vanhempaintoimikunnan, jossa myös päiväkodin edustaja on mukana. Vanhemmilla on myös oma facebook-ryhmä, jossa tiedottavat asioista. |

**Toimintavuoden teemat ja tapahtumat**

1. **TOIMINTAVUODEN TEEMAT JA TAPAHTUMAT**

Varhaiskasvatuksessa toiminta on yhteisöllistä ja oppiminen erilaisissa ryhmissä tapahtuvaa. Leikissä ja yhteisessä toiminnassa lapset voivat tuoda näkemyksiä esiin ja nähdä ehdotustensa toteutuvan. He neuvottelevat ja ratkaisevat aikuisen avulla eteen tulevia tilanteita. Lapset saavat kokemusta vaikuttamismahdollisuudesta, mikä vahvistaa toimintaan sitoutumista.

Huoltajien osallisuus ja heidän antamansa palaute yksikölle mahdollistuvat kohtaamisissa ja vanhempainilloissa.

**YKSIKÖN TEEMAT JA TAPAHTUMAT**

Toimintakauden teemoissa ja tapahtumissa huomioidaan lasten mielenkiinnonkohteet, kalenterin ja vuodenkierron mukaiset juhla- ja teemapäivät tilanteen mukaisesti. Toteutukseen vaikuttavat ryhmän lasten kulttuurit ja katsomukset.

Syksyn 2024 aikana on päiväkodissa aloitettu ryhmien välinen yhteistyö yhteisten tapahtumien muodossa.

Kuukausittaiset yhteiset tapahtumat/toimintahetket, kuten yhteiset jalkapalloharjoitukset ja Halloween-naamiaiset. Ryhmät suunnittelevat vuoroittain kuukauden yhteisen toiminnan.

Viikoittaiset yhteiset sporttivartit.

Syksyn 2024 vanhempainilta on yhteinen Sateenkaaren päiväkodin kanssa, aiheena Vanhemmuuden tukeminen varhaiskasvatuksen kuraattori Tarja Tissari mukana.

Tulevia tapahtumia:

17.12.2024 joulujuhla

13.2.2025 läheisenpäivä

20.5.2025 kevätjuhla

**Kuluneen toimintavuoden onnistumiset**

1. **KULUNEEN TOIMINTAVUODEN ONNISTUMISET**

Henkilöstön tavoitteellinen ja suunnitelmallinen itsearviointi on keskeisessä asemassa varhaiskasvatuksen laadun ylläpitämisessä ja kehittämisessä. Arvioinnin kohteena voi olla esimerkiksi henkilöstön vuorovaikutus lasten kanssa, pedagogiset työtavat tai oppimisympäristöt.

Myös lapset ja huoltajat arvioivat omalta osaltaan, miten yhdessä kirjatut toiminnan tavoitteet ja sovitut asiat ovat toteutuneet varhaiskasvatuksen toiminnassa. Myönteinen palaute ja toiminnan kehittäminen vahvistavat osaamista ja sen tunnistamista yksikössä.

**YKSIKÖN ONNISTUMISET**

|  |
| --- |
| Kuvataan yksikön kokemia onnistumisia ja oivalluksia kuluneen toimintavuoden aikana. Mitä suunniteltuja tavoitteita toteutui tai mitä kehkeytyi toimintavuoden kuluessa?  Hyödynnetään toimintavuoden aikana tuotettuja dokumentteja henkilöstön, huoltajien ja lasten osalta. |